Төсөл

**МОНГОЛ УЛСЫН ХУУЛЬ**

2024 оны ...дугаар Улаанбаатар

 сарын ...-ны өдөр хот

ХӨДӨЛМӨРИЙН ТУХАЙ ХУУЛЬД НЭМЭЛТ ОРУУЛАХ ТУХАЙ

**1 дүгээр зүйл.** Хөдөлмөрийн тухай хуулийн 145 дугаар зүйлийн 4 дэх хэсгийг дор дурдсанаар нэмсүгэй:

“145.4. Өмчийн төрөл, хэлбэрээс үл хамаарч 50 ба түүнээс дээш ажилтантай аж ахуйн нэгж, байгууллага нийт ажлын байрныхаа хоёр хувиас доошгүй орон тоонд Ахмад настны тухай хуулийн 3 дугаар зүйлд заасан хүнийг хөдөлмөрийн хүнд, хортой, халуун нөхцөлтэй, газрын доорх ажлын байрнаас бусад ажлын байранд ажиллуулна.”

 **2 дугаар зүйл.** Энэ хуулийг Ахмад настны тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ...дугаар Улаанбаатар

 сарын ...-ны өдөр хот

ХӨДӨЛМӨР ЭРХЛЭЛТИЙГ ДЭМЖИХ ТУХАЙ ХУУЛЬД НЭМЭЛТ ОРУУЛАХ ТУХАЙ

**1 дүгээр зүйл.** Хөдөлмөр эрхлэлтийг дэмжих тухай хуульд дор дурдсан заалт нэмсүгэй:

1/ 23 дугаар зүйлийн 1 дэх хэсгийн 23.1.5 дахь заалт:

“23.1.15. Ахмад настны хөдөлмөр эрхлэлтийг дэмжих.”

**2 дугаар зүйл.** Хөдөлмөр эрхлэлтийг дэмжих тухай хуулийн 22 дугаар зүйлийн 1 дэх хэсгийн 22.1.7 дахь заалтын “хөгжлийн” гэсний өмнө “Ахмад настны тухай хуулийн 3 дугаар зүйлд заасан хүн,” гэж нэмсүгэй.

 **3 дугаар зүйл.** Энэ хуулийг Ахмад настны тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ...дугаар Улаанбаатар

 сарын ...-ны өдөр хот

**НИЙГМИЙН ХАЛАМЖИЙН ТУХАЙ ХУУЛЬД НЭМЭЛТ, ӨӨРЧЛӨЛТ**

**ОРУУЛАХ ТУХАЙ**

**1 дүгээр зүйл.**Нийгмийн халамжийн тухай хуульд доор дурдсан хэсэг, заалт нэмсүгэй.

1/19 дүгээр зүйлийн 19.11-19.15 дахь хэсэг:

“19.11.Энэ хуулийн 19.1.1-т заасан үйлчилгээг шинээр үзүүлэх, барилга байгууламж барих хувийн хэвшил, төрийн бус байгууллагад төрөөс нэг удаагийн дэмжлэг үзүүлж болно.

 19.12.Энэ хуулийн 19.11-т заасан дэмжлэгийн хэмжээ, олгох журмыг Засгийн газар батална.

19.13.Энэ хуулийн 19.5.1-д заасан нэг хүнд ногдох зардлын нормативыг байнгын асаргаа шаардлагатай иргэнд 3 дахин нэмэгдүүлэн тооцно.

19.14.Энэ хуулийн 19.11-т заасны дагуу ахмад настныг төрөлжсөн асрамжийн үйлчилгээнд хамруулж байгаа хувийн хэвшил, төрийн бус байгууллагад энэ хуулийн 19.5-д заасан нормативын дагуу асруулагчийн тоогоор зардлыг тооцох бөгөөд, тухайн асрамжийн байгууллагын ажилтнуудын цалин, урсгал зардал зэрэг үйл ажиллагааны зардалд үзүүлэх дэмжлэгийн хэмжээг нийгмийн халамжийн болон санхүүгийн асуудал эрхэлсэн Засгийн газрын гишүүд хамтран тогтооно.

19.15. Аж ахуйн нэгжийн орлогын албан татварын тухай хуулийн 15.1.16-д заасан зардал, дэмжлэг, хандивыг албан татвар ногдох орлогоос хасагдах зардалд тооцуулж болно.”

**2 дугаар зүйл.** Нийгмийн халамжийн тухай хуулийн 18 дугаар зүйлийн 18.7 дахь хэсгийг дор дурдсанаар өөрчилсүгэй:

“18.7.Олон нийтийн оролцоонд түшиглэсэн халамжийн үйлчилгээний чанарт тавигдах шалгуур, журам, үйлчилгээ үзүүлэх иргэн, аж ахуйн нэгж, төрийн бус байгууллагатай хийх гэрээний загвар болон үйлчилгээний үнэ тариф, аргачлал, зааврыг нийгмийн халамжийн асуудал эрхэлсэн Засгийн гишүүн батална.”

 **3 дугаар зүйл.** Нийгмийн халамжийн тухай хуулийн3 дугаар зүйлийн 3.1.4-т заасан “нийгмийн хамгааллын” гэснийг хассугай.

**4 дүгээр зүйл.** Нийгмийн халамжийн тухай хуулийн18 дугаар зүйлийн 18.8, 18.9 дэх хэсгийг тус тус хүчингүй болгосугай.

**5 дугаар зүйл.** Энэ хуулийг Ахмад настны тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ...дугаар Улаанбаатар

 сарын ...-ны өдөр хот

**АЖ АХУЙН НЭГЖИЙН ОРЛОГЫН АЛБАН ТАТВАРЫН ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.** Аж ахуйн нэгжийн орлогын албан татварын тухай хуульд дараах заалт нэмсүгэй:

1/**15 дугаар зүйлийн 1 дэх хэсэг:**

“15.1.16.нийгмийн халамж, асрамжийн үйлчилгээг бүх шатны нийгмийн халамжийн байгууллагатай гэрээлэн гүйцэтгэж байгаа иргэн, аж ахуйн нэгж, байгууллагын ажиллах хүчний эрүүл мэндийн болон нийгмийн даатгалын шимтгэлээс бусад үйл ажиллагааны зардал;

15.1.17. асрамж халамжийн байгууллага шинээр байгуулах барилга байшин барих, түүнд зориулсан тоног, төхөөрөмж, материал.”

 **2 дугаар зүйл.** Энэ хуулийг Ахмад настны тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ...дугаар Улаанбаатар

 сарын ...-ны өдөр хот

**ТӨРИЙН АЛБАНЫ ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.** Төрийн албаны тухай хуулийн 27 дугаар зүйлд дараах хэсэг нэмсүгэй:

“27.4. Төрийн жинхэнэ албан тушаалынсонгон шалгаруулалт 2 удаа амжилтгүй болсон тохиолдолд мэргэжил, ур чадварыг нь харгалзан төрийн жинхэнэ албанд ажиллаж байсан, Ахмад настны тухай хуулийн 3.1, 3.2 дахь хэсэгт тус тус заасан иргэнийг томилон ажиллуулж болно.”

 **2 дугаар зүйл.** Энэ хуулийг Ахмад настны тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ...дугаар Улаанбаатар

 сарын ...-ны өдөр хот

**КОМПАНИЙН ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.** Компанийнтухай хуульд дараах заалт нэмсүгэй:

**1/16 дугаар зүйлийн 2 дахь хэсгийн 16.2.8 дахь заалт:**

“16.2.8.Ахмад настны тухай хуулийн 14.7 дахь хэсэгт заасны дагуу үйл ажиллагааны орлогоосоо цалингийн нийт сангийн гурав хүртэл хувьтай тэнцэх хэмжээний мөнгөн хөрөнгөөр "Ахмадын сан" байгуулан ажиллуулах үйл ажиллагааны талаар.”

**2/ 76 дугаар зүйлийн 1 дэх хэсгийн 76.1.19 дэх заалт:**

“76.1.19.Ахмад настны тухай хуулийн 14.7 дахь хэсэгт заасны дагуу "Ахмадын сан" байгуулан ажиллах журмыг батлах.“

 **2 дугаар зүйл.** Энэ хуулийг Ахмад настны тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ...дугаар Улаанбаатар

 сарын ...-ны өдөр хот

**ЭРҮҮЛ МЭНДИЙН ДААТГАЛЫН ТУХАЙ**

 **ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.** Эрүүл мэндийн даатгалын тухай хуулийн 9 дүгээр зүйлийн 9.1 дэх хэсэгт дор дурдсан агуулгатай дараах заалтууд нэмсүгэй.

 **1/19 дүгээр зүйлийн 1 дэх хэсгийн 16, 17 дахь заалт:**

“9.1.16.Ахмад настны тухай хуулийн 4 дүгээр зүйлийн 4.1.10, 4.1.11-д заасан үйлчилгээ;

9.1.17.Ахмад настны тухай хуулийн 8 дугаар 8.1.1 дэх заалтад заасан хөнгөлөлт, үйлчилгээ.“

**2/11 дүгээр зүйлийн 1 дэх хэсгийн 11 дэх заалт:**

“11.1.**11**.Энэ хуулийн 9.1.17-д заасан хөнгөлөлт, үйлчилгээний зардлыг улсын төсвөөс хариуцах бөгөөд жил бүр эрүүл мэндийн даатгалын төсөвт тусгана.

**3/19 дүгээр зүйлийн 1 дэх хэсгийн 31 дэх заалт:**

19.1.31.Энэ хуулийн 9.1.17-д заасан хөнгөлөлт, үйлчилгээний зардалд улсын төсвөөс олгосон санхүүжилт.”

 **3 дугаар зүйл.**Энэ хуулийг Ахмад настны тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ...дугаар Улаанбаатар

 сарын ...-ны өдөр хот

**ЭРҮҮЛ МЭНДИЙН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

 **1 дүгээр зүйл.** Эрүүл мэндийн тухай хуульд доор дурдсан агуулгатай заалт нэмсүгэй.

**1/16 дугаар зүйлийн 11****дэх хэсэг:**

 “16.11.Энэ хуулийн 15.1.7, 15.1.11-15.1.13-д заасан эрүүл мэндийн тусламж, үйлчилгээ үзүүлдэг байгууллагын дэргэд иргэдийн хөдөлмөрийн чадвар алдалтын шалтгаан, хувь хэмжээ, хугацааг тогтоох, хөдөлмөрийн нөхцөлийг өөрчлөх, ажлын цаг богиносгох, хөгжлийн бэрхшээлтэйг тогтоох саналаа Эмнэлэг магадлалын комисст тавих, ахмад настан, хөгжлийн бэрхшээлтэй иргэнд байнгын асаргаа шаардлагатайг тодорхойлох, эмнэлгийн магадалгаа олгох, хугацааг нь сунгах, гадаад улс, дотоодын эмнэлэгт өвчтөн илгээх, шилжүүлэх талаар дүгнэлт гаргах, иргэнд протез, ортопед хийлгэх шаардлагатайг тогтоох асуудлыг шийдвэрлэх чиг үүрэг бүхий Эмнэлэг хяналтын комисс ажиллуулна.”

**2/16 дугаар зүйлийн 12****дэх хэсэг:**

“16.12.Эмнэлэг хяналтын комиссын дүрэм, гишүүдэд олгох урамшууллын хэмжээг Засгийн газар батална.”

**2 дугаар зүйл.** Энэ хуулийг Ахмад настны тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ...дугаар Улаанбаатар

 сарын ...-ны өдөр хот

**ЭРҮҮГИЙН ХУУЛЬД ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Эрүүгийнхуулийн 11.7 дугаар зүйлийн 1 дэх хэсгийн 1.3 дахь заалтыг дор дурдсанаар өөрчлөн найруулсугай:

“1.3.Иргэний хуулийн 18 дугаар зүйлийн 18.2 дахь хэсэгт зааснаас бусад ахмад настан, хөгжлийн бэрхшээлтэй хүний тэтгэвэр, тэтгэмж, мөнгөн хөрөнгийг түүний зөвшөөрөлгүйгээр айлган сүрдүүлэх, дарамт, шахалт үзүүлэн хүч хэрэглэх замаар ашиглах эсхүл иргэний хуваарьт болон дундын эд хөрөнгөө эзэмших, ашиглах, захиран зарцуулах эрхэд халдсан бол зургаан сараас гурван жил хүртэл хугацаагаар хорих ял шийтгэнэ.”

 **2 дугаар зүйл.** Энэ хуулийг Ахмад настны тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ...дугаар Улаанбаатар

 сарын ...-ны өдөр хот

**ЗӨРЧЛИЙН ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.** Зөрчлийн тухай хуулийн 5.4 дүгээр зүйлийн 4 дэх хэсгийн 4.4 дэх заалтын “хуваарьт” гэсний өмнө “Иргэний хуулийн 18 дугаар зүйлийн 18.2 дахь хэсэгт зааснаас бусад ахмад настан, хөгжлийн бэрхшээлтэй хүний тэтгэвэр, тэтгэмж, мөнгөн хөрөнгийг түүний зөвшөөрөлгүйгээр айлган сүрдүүлэх, дарамт, шахалт үзүүлэн хүч хэрэглэх замаар ашиглах эсхүл иргэний” гэж нэмсүгэй.

 **2 дугаар зүйл.** Энэ хуулийг Ахмад настны тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ...дугаар Улаанбаатар

 сарын ...-ны өдөр хот

**МОНГОЛ УЛСЫН ЗАСАГ ЗАХИРГАА, НУТАГ ДЭВСГЭРИЙН НЭГЖ,**

**ТҮҮНИЙ УДИРДЛАГЫН ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.** Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн 35 дугаар зүйлийн 2 дахь хэсгийн 35.2.3 дахь заалтын “зөвшөөрөлтэй” гэсний өмнө “оршуулгын үйл ажиллагааны жишиг үнэ” гэж нэмсүгэй.

**2 дугаар зүйл.** Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн 35 дугаар зүйлийн 2 дахь хэсгийн 35.2.6, 35.2.7 дахь хэсэг:

“35.2.6.ганц бие орон гэргүй тэнэмэл амьдралтай, эсхүл түр байрлуулах, түр хоноглох зэрэг газар байрлаж байсан ганц бие иргэн нас барсан, Нийгмийн халамжийн тухай хуулийн 3.1.2-т заасан нийгмийн халамжийн дэмжлэг, туслалцаа зайлшгүй шаардлагатай өрхийн гишүүн нас барсан бөгөөд түүний гэр бүл, төрөл, садан хүсэлт гаргасан бол оршуулах үйл ажиллагааг зохион байгуулах, санхүүжүүлэх журам;

35.2.7.ганц бие иргэн нас барсан, эсхүл хууль ёсны буюу гэрээслэлээр өвлөх эрхээ алдсан бол нас барагчийн өвлөгдвөл зохих эд хөрөнгө эзэнгүй эд хөрөнгийн нэг адил төрийн өмчлөлд шилжсэн бол, мөн бусад шалтгаанаар хууль тогтоомжийн дагуу төрийн өмчлөлд шилжсэн эд хөрөнгийг улсын хөрөнгөд бүртгэх, захиран зарцуулах журам.”

 3 **дугаар зүйл.** Энэ хуулийг Ахмад настны тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ИХ ХУРЛЫН ТОГТООЛ**

2023 оны .... сарын ... өдөр Дугаар .. Төрийн ордон, Улаанбаатар хот

**НЭМЭГДЛИЙН ХЭМЖЭЭГ ШИНЭЧЛЭН**

 **ТОГТООХ ТУХАЙ**

 Алдар цолтон ахмад настанд төрөөс нэмэгдэл, хөнгөлөлт олгох тухай хуулийн 6 дугаар зүйлийн 6.1-т заасныг үндэслэн Монгол Улсын Их Хурлаас ТОГТООХ нь:

1.Монгол Улсын баатар, хөдөлмөрийн баатар, ахмад дайчин, ардын цолтон ахмад настанд төрөөс олгох нэмэгдлийн хэмжээг 400000 (дөрвөн зуун мянган) төгрөгөөр, Монгол Улсын төрийн шагналт, төрийн соёрхолт, гавьяат цолтон, Улсын ударник, хувьсгалт тэмцлийн ахмад зүтгэлтэн, Монгол Улсын Үндсэн хуулийг хэлэлцэж, баталсан /1990-1992 он/ Ардын Их Хурлын депутат, Улсын Бага Хурлын гишүүн ахмад настанд олгох нэмэгдлийн хэмжээг 250000 ( хоёр зуун тавин мянган) төгрөгөөр тус тус тогтоосугай.

2.Энэ тогтоолыг хэрэгжүүлэхэд шаардагдах хөрөнгийг жил бүрийн улсын төсөвт тусгаж байхыг Монгол Улсын Засгийн газар (Л.Оюун-Эрдэнэ)-д даалгасугай.

3.Энэ тогтоолыг баталсантай холбогдуулан “Нэмэгдлийн хэмжээ тогтоох тухай Улсын Их Хурлын 2018 оны 1 дүгээр сарын 12-ны өдрийн 03 дугаар тогтоолыг хүчингүй болсонд тооцсугай.

4.Энэ тогтоолыг 2025 оны 01 дүгээр сарын 01-ний өдрөөс эхлэн дагаж мөрдөнө.

ГАРЫН ҮСЭГ